Το ξενοδοχείο "Καρθαία" είναι ιδανική επιλογή για διακοπές στην Κέα. Χάρη στην πραγματικά στρατηγική του θέση μπορεί να λειτουργήσει ως ορμητήριο για εκδρομές και εξερευνήσεις σε ολόκληρο το νησί, ενώ, αν κάποιος δεν διαθέτει όχημα, η παραλία Γιαλισκάρι και το κοσμοπολίτικο Βουρκάρι είναι προσβάσιμα σε μικρή απόσταση με τα πόδια (υπάρχει επίσης στάση λεωφορείου και πιάτσα ταξί ακριβώς απέναντι από το ξενοδοχείο). Τα δωμάτια είναι ευρύχωρα, πεντακάθαρα και επιπλωμένα με ξεχωριστό γούστο, ενώ η θέα στο λιμάνι, την παραλία της Κορρησίας και το εκκλησάκι του Αγίου Γεωργίου είναι καταπληκτική. Οι κυρίες υπεύθυνες της ρεσεψιόν είναι ευγενέστατες και πάντα πρόθυμες να εξυπηρετήσουν.